alibayram/wikipedia-40-langs huggingface dataset:
نهر الراين

نهر الراين بالالمانى (Rhein) هو نهر فى اوروبا بيمر فى  سويسرا و النمسا و ليختنشتاين و المانيا و فرنسا و نيديرلاند.بيعتبر الراين من اهم واطول الانهار فى القارة الاوروبية كلها

اسم 
اسم النهر جاى من الكلمة السيلتية Renos اللى معناها حاجة جارية.

تاريخ 
بيحتل الراين مكانة مهمة فى التاريخ الاوروبى بوجه سنة وفى التاريخ الالمانى بشكل خاص عشان كان بيشكل على مدى 400 سنة الحدود الرئيسية بين بلاد الرومان والقبايل الجرمانية وكمان اتبنت على الناحية الغربية منه مدن المانية وفرنسية كتيرة على الضفاف بتاعته وبسبب ده حصلت حروب ونزاعات كتيرة بين المانيا وفرنسا كل بلد كانت عايزة تسيطر على المنافذ بتاعة النهر وفضلوا كده لحد ما خلصت الحرب العالمية التانية. فيه اساطير اوروبية كتيرة مربوطة بالنهر ده كمان زى اسطورة جنية البحر.

طول
الطول الاجمالى للراين بتاع 1320كم و بيغطى مساحة 252000 كم مربع,

تلوث
ورغم انالتلوث الموجود فى حتت منه الا انه لسه بيحتفظ بجماله الطبيعى و مفيش برنامج سياحة لاوروبا يخلى من زيارته وكمان فيه قلاع المانية وفرنسية على الضفاف بتاعته وده بيدل على اهميته التاريخية.

مواصلات 
الراين مربوط بانهار اوروبية تانية مهمة زى نهر الدانوب و نهر الرون و مارن وكل ده بيخليه مجرى ملاحى داخلى جامد جدا. المراكب الهولندية والالمانية بتنقل فيه الفحم ومشتقات البترول والحبوب وخامات المعادن.

روافد 
 
 نهر رور  
  ماين  
  نيكار  
  ليبه  
  سيج  
  امشر  
  موزيل  
  اهر  
  لان  
  ارفت  
  آر  
  فينكستباخ  
  پفريم  
  بروهلباخ  
  ناه  
  وتاتش  
  كويتش  
  ساين  
  دورنباخ  
  موهلين  
  ايسباتش  
  ليمباتش  
  قناة الديساس الكبرى  
  سيسل  
  ويسپير  
  الب  
  سالباتش  
  رينتش  
  ويستشنيتز  
  انچرباخ  
  اكباتش  
  ويهرا  
  انكيرباتش  
  الب  
  لوتر  
  انابيرجر باخ  
  اتشير  
  بيرسيج  
  ريهباتش  
  سيلز  
  الفوبر  
  نيت  
  مورج  
  كاندير  
  ايسيناتش  
  موداو  
  ويس  
  ارجولز  
  ايل  
  هينترهين  
  پليسور  
  طمينه  
  لاندكوارت  
  ڤورديرين  
  پفينز  
  جلات  
  بيبر  
  توس  
  ايل  
  مولينباخ  
  الز  
  مورج  
  كينزيج  
  رادولفزيلر آخ  
  دوسيل  
  ويد  
  ساوير  
  فليباتش  
  ميلبباخ  
  ستشوارزباتش  
  روتباخ  
  ستروند  
  ديكلسباخ  
  ديكوبسباخ  
  سپيرباتش  
  دوفيسباخ  
  ڤيليتشير باتش  
  فروتز  
  جوديسبيرجير باتش  
  كلاين امشر  
  لينزير اتش  
  بولهايمر باخ  
  كريچباخ  
  ويلز باخ  
  ميتشيلسباتش  
  نونينباخ  
  شوارزباخ  
  ستوكاتشر آخ  
  سولزباخ  
  والوف  
  الترهين  
  ايتر  
  ثور  
  بيرس  
  كرايتشباتش

لينكات برانيه

مصادر 

انهار
راين
انهار المانيا
انهار النمسا
انهار نيديرلاند
انهار سويسرا
انهار فرنسا
Coordinates on Wikidata
مقالات تحتوى نصا بالليمبورغية
مقالات تحتوى نصا بالهولندية
مقالات تحتوى نصا بالفرنسية
مقالات تحتوى نصا بالألمانية
ماديه

الماديه اتجاه فلسفى بيعتبر ان الماده هى اصل الكون ، و هو مضاد للمثاليه Idealism. ظهر الاتجاه المادى فى كذا مذهب فلسفى يونانى من اهمها الفلسفه الذريه بتاعة ديمقريطس و ابيقور. و فى القرن السبعتاشر عند هوبز و جاسندى ، و فى القرن التمنتاشر عند فلاسفة عصر التنوير زى هلباخ. فيه انواع كتيره من الفلسفات الماديه فى القرن التسعتاشر و القرن العشرين.

فلسفه
باسكال

بليز پاسكال Blaise Pascal (اتولد فى 19يونيو1623 - مات فى 19أغسطس 1662) هو عالم فيزياء ورياضة وفليسوف فرنساوى مشهور جدا اشتهر بتجاربه اللى عملها على السوائل فى مجال الفيزياء وعمل الكثير على نظرية الاحتمالات فى علم الرياضيات. واخترع باسكال الالة الحاسبة. واعماله فى ضغط السوائل ادت الى اختراعه لمبدأ اسمه قانون باسكال اللى ظهر فى الخمسنيات من  القرن السبعتاشر, وينص المبدأ على ان السوائل الموجودة فى الاوعية (الجرادل) تنقل ضغوطاً متساويةً فى كل الإتجاهات. ساعدت تجارب باسكال على إثبات أن الهواء له وزن وأن ضغط الهواء ممكن أن ينتج فراغاً.

وقدّم باسكال هو وعالم الرياضيات الفرنساوى بيير دى فيرما نظرية الاحتمالات وصمم باسكال سنة 1654 تنظيم ثلاثي من الأرقام يكون فيه كل رقمٍ مساوى لمجموع الرقمين اللى بجانبه من ناحية اليمين ومن الشمال فى الصف اللى فوقه مباشرةً والنظام ده اللى اسمه مثلث باسكال يستخدم فى حساب الاحتمالات.

حياته 
ولد باسكال فى مدينة كليرمون - فيراند بفرنسا وضح نبوغه فى الرياضيات من صغره. انضم باسكال للحركة الدينية اللى تسمى بالجانسينية وفى اواخر سنة 1654 دخل دير من اديرة الجماعة فى مدينة بورت - رويال واتهمت المنظمة اليسوعية الجانسينيين هؤلاء بالبدعة. وادانت المنظمة قائد الحركة انطونى ارنولد ورد باسكال على الاتهام ده بنشر 18 كتاب صغير ساخر وسماه الرسائل الريفية وكان للكتب ده شعبية كبيرة فى سنة 1656 و1657.

دافع باسكال عن عقيدته لغاية ما مات واتوجدت حبة من الاعمال اللى لم يكملها بعد ما مات ويعبر ده الشغل عن ايمان باسكال بان هناك حدود للحقائق اللى من الممكن للعقل ادراكها. وان الايمان بالرسالة المسيحية من القلب هو المرشد الحقيقي للحقائق.

انجازاته 
باسكال له انجازات كثيرة جدا فى علوم كثيرة مثل الفيزياء والرياضة ويعتبر باسكال ابو حساب الاحتمالات كما ان لديه اعمال كثيرة فى التحليل المتناهى الصغر والهندسة الاسقاطية وعلم الحساب مثل الاعداد الطبيعية والاعداد المثلثية وتطبيقات مثلث باسكال الكثيرة.

الالة الحاسبة 

يعتبر اختراع باسكال للالة الحاسبة اللى تعمل العمليات الحسابية الاساسية الاربعة من اعظم الاختراعات لان ده الاختراع هو اللى اوصل الانسانية لاختراع الكومبيوتر واخترعها باسكال لكي تعمل حسابات والده بسرعة وبدون جهد فى التفكير

مصادر 

فلاسفه فرنساويين
علما فرنساويين
فرنساويين
روم كاتوليك
مسيحيين
فيبوناتشى

ليوناردو بيزانو بوجولو (1170م - 1250م) المعروف دلوقتى بـ فيبوناتشى هوا عالم رياضيات ايطالى بيعتبره البعض اكتر عالم رياضيات موهوب فى العصور الوسطى.

شهرته 
فيبوناتشى معروف للعالم الحديث بالحاجات دى:
 نشر نظام الارقام العربى فى اوروبا.
 حسبة اسمها متتالية فيبوناتشى.

سيرته الذاتية 
اتولد فيبوناتشى فى بيزا بايطاليا حوالى سنة 1170م ابوه جوجليلمو بوناتشى كان تاجر ايطالى غنى وكان مسئول عن السوق التجارى لبيزا فى الجزاير. لما كان فيبوناتشى صغير كان بيسافر مع ابوه عشان يساعده وهناك اتعلم نظام الارقام العربى فى مدينة بجاية، الجزاير على ايد علماء أمثال ابو مدين (او سيدي بومدين)، ابن حمد، عبد الحق الاشبيلي وابو حميد الصغير.

لما عرف ان النظام ده اسهل واحسن من النظام الرومانى سافر فيبوناتشى لبلاد حوض البحر المتوسط عشان يدرس على ايد علما الرياضيات العرب اللى كانوا فى الزمن ده. رجع فيبوناتشى من سفره لبيزا حوالى سنة 1200م وفى سنة 1202م نشر اللى اتعلمه فى كتاب اسمه ليبر اباتشى (Liber Abaci) بالعربى كتاب الحساب ومن خلال الكتاب ده قدم نظام الارقام العربى لاوروبا.

ليوناردو بقى الضيف المحبب لـ فريدريك التانى اللى كان بيحب العلوم والرياضيات وفى سنة 1240م كرمت جمهورية بيزا ليوناردو بانها خصصتله مرتب. كان فيبوناتشى مهتم بالحسابات التجارية نتيجة سفره مع ابوه التاجر وفى دراسة اتعملت عليه اكتشفوا انه كان بيستخدم طرق فى حسابات البورصة.

فى القرن التسعتاشر اتعمل تمثال لفيبوناتشى فى بيزا. النهاردة التمثال ده موجود فى المعرض الغربى للمقبرة التاريخية فى ميدان الكاتدرائية فى بيزا, ايطاليا.

حسبة فيبوناتشى 

لو اعتبرنا  العنصر n للمتوالية الرياضية ، فإن

و  (نعتبر ).
فى الحسبة دى كل رقم هو مجموع الرقمين اللى قبليه وبتبتدى بـ:1,0 وتكون الحسبة: 13,8,5,3,2,1,1,0 وهكذا

ومن خصايص الحسبة دى ان ناتج قسمة اى رقم على الرقم اللى قبله بتخليه يقرب شوية بشوية من الرقم الدهبى اللى قيمته

كتبه 
من الكتب اللى الفها فيبوناتشى:
 ليبر اباتشى (Liber Abaci) بالعربى كتاب الحساب.
 ليبر كوادراتورم (Liber Quadratorum) بالعربى كتاب المربعات.
 براكتيكا جومتيرى(Practica Geometriae) خلاصة علم الهندسة و حساب المثلثات.

لينكات برانيه

مصادر 

وفيات 1250
علما
طليان
الاطفال المهجرين

الاطفال المهجرين ، اطفال كانت السلطات البريطانيه بتاخدهم من اسرهم الفقيره و امهاتهم و تبعتهم لمستعمراتها و استراليا و كندا ، و هناك كانو بيقولو لهم ان اهاليهم ماتو و بيتحطو فى ملاجىء او بيستخدمو فى زراعة الاراضى. ضحايا العمليه دى كانو حوالى نص مليون طفل.

فى استراليا عدد الاطفال دول كان حوالى 150 الف نقلتهم بريطانيا هناك ما بين سنة 1930 و 1970 و بيتسمو هناك " الاستراليين المنسيين Forgotten Australians. هناك كانو بيتحطو فى ملاجىء او كانت بتتبناهم اسر و كانو بيتحطو تحت رعاية الدوله و الكنايس و اتقهرو و تم استغلالهم جنسياً و اسىء ليهم نفسياً و جسمانياً و اتحرمو من دخول المدارس و عانو من قلة الأكل و ما كانتش ليهم رعايه صحيه.

بعد ضغوط من المنظمات الانسانيه اضطر رئيس وزرا استراليا كيفين روود Kevin Rudd فى 16 نوفمبر 2009 تقديم اعتذار رسمى على الجريمه دى على شاشة التلفزيون الاسترالى ، رئيس وزرا بريطانيا جوردون برون Gordon Brown قدم اعتذاره فى 24 فبراير 2010.

حقوق الانسان
قهر
انجلترا
استراليا
كينشاسا

كينشاسا هيا عاصمة جمهوريه كونجو الديموقراطيه (اللى كان اسمها زائير من سنة 1971 لغاية سنة 1997) و اكبر مدينه فيها. المدينه مكانها على نهر الكونجو حسب تفديرات السكان لسنة 2009 فيها 1076099 بنى ادم. ده بيخليها تانى اكبر مدينه فى مدن افريقيا الموجوده جنوب الصحرا الكبرى حسب عدد الناس اللى ساكنيين فيها (نفس العدد موجود فى جوهانسبيرج) بعد مدينة لاجوس ف نايجيريا و تالت اكبر مدن افريقيا بعد لاجوسو القاهره فى مصر.

تاريخها 
المدينه موجوده فى الجزء الغربى من البلد, على الضفه الجنوبيه لنهر الكونجو. اتاسست سنة 1881 على ايد المستكشف هنرى مورتون ستانلى اللى سماها ليوبولدفيل (Léopoldville) نسبه لـ ليوبولد التانى ملك بلجيكا ساعتها و بقيت المدينه عاصمة الكونجو سنة 1926.

بعد الحرب العالميه التانيه حصل تمرد ضد البلجيكيين فى يناير 1959. تم الاستقلال بعد الثوره فى يونيه 1960 و اتبدل اسمها بكينشاسا سنة 1966. بتعتبر المدينه مركز تجارى مهم جدا وكمان بقت مركز سقافى وتعليمى مهم برضه.

التاسيمه الاداريه 
كينشاسا متقسمه لاربع مقاطعات اللى بدروهم متاسمين لاربعه و عشرين بلديه. قلب مدينه كينشاسا هيا بلديه لا جومبى(La Gombe)

مقاطعات كينشاسا

الجو 
الجو فى كينشاسا حر جدا و فيها موسم مطره من شهر اكتوبر لحد شهر مايو وموسم جاف مدته زغيره نسبين من شهر يونيه لحد شهر سبتمبر. موسم الجفاف فى كينشاسا اسقع و ابرد من موسم المطره رغم انان درجه الحراره بتكون سابته نسبين طول السنه.

الجريمه 
فى سنة 2004 كينشاسا كانت واحده من اخطر المدن فى افريقيا بالنسبه للجريمه. السرقه و الاغتصاب والخطف و عنف العصابات اللى ماليه المدينه كل دى حاجات عاديه . من ساعت ما خلصت حرب الكونجو التانيه المدينه بتحاول تقلل من الفوضى و قلة النظام.

التعليم 
كينشاسا فيها معاهد و جامعات وهيئات تعليميه كتيره بتغطى تخصصات كتيره منها الهندسه المدنيه و التمريض و الصحافه و الاعلام.

المدينه فيها تلات جامعات كبيره و مدارس فنيه منها:
 مدرسه برينس فان لووك (Prins van Luik School).
 لوسيه برنس دى ليجى (Lycée Prince de Liège).
 جامعه كينشاسا.
 جامعه الكونجو البروتستناتيه.
 الجامعه الوطنيه لعلوم التربيه.
 مدرسه الهاديف (Allhadeff School).
 مركز التدريب الطبى.

الصحه 
فى عشرين مستشفى فى كينشاسا و كمان مراكز طبيه. فى سنه 1997م بنى لعيب كره السله الكونجولى الاصل ديكمبى موتومبو مستشفى فيها 300 سرير جنب مدينته الاصليه كينشاسا. من سنة 1991 مستشفى مونكول شغاله كمعهد طبى غير هادف للربح و بيتعاون مع وزارة الصحه كمستشفى بتخدم مناطق كينشاسا.

اللغه 
اللغه الرسميه للبلد هى الفرنساوى و بتعتبر كينشاسا هيا تانى اكبر مدينه فرانكفونيه فى العالم بعد باريس عاصمه فرنسا . و رغم ان لغه اللينجالا مستخدمه ومنتشره الا ان الفرنساوى هوه لغه العلامات فى الشوارع والبوسترات والجرايد والاوراق الحكوميه و المدارس و بتسيطر كمان على المسرحيات و التليفزيون و الصحافه.

الميديا 
كينشاسا هيا مركز لكتير من محطات الاذاعه و التليفزيون. كمان التليفزيون الوطنى بيذيع من هناك وبيغطى معظم البلد.

لينكات برانيه

مصادر 

 
مدن
عواصم
عواصم افريقيا
جمهوريه الكونجو الديموقراطيه
مدن كونجو الديمقراطيه
جورج البهجورى

جورج عبد المسيح بشاى شنوده ساليدس جرجس رسام كاريكاتير ساخر وفنان عالمي. اتولد سنة 1932 فى بهجوره, قريه فى ضواحى نجع حمادى مشهوره بزراعة القصب والنخل و بيرجع اسمه الفنى ليها. الابن التالت من عيله متوسطه عاشت بين الأقصر و المنوفيه و القاهره.

إتخرج من كلية الفنون الجميله فى القاهره. ودرس بردو فى كلية الفنون الجميله فى باريس

إشتغل رسام كاريكاتيرى من سنة 1953 لحد سنة 1975 فى مجلة روز اليوسف و صباح الخير. سافر لباريس فى سنة 1975, و بعدين رجع للقاهره مره تانيه فى تسعينيات القرن اللى فات.

كتب 
 ايقونة فلتس
 بهجر فى المهجر
 أيقونة باريس
 بورسعيد 1985
 لا تزعل يا عصفور

جوايز 

 الجايزه العالميه الأولى فى الكاريكاتير فى روما فى سنة 1985 و 1987
 ايطاليا Ancona, Italy , 1992
 اسبانيا Teneriffa, Spain ,1990
 جايزة الملك عبد الله التانى للابداع والآداب والفنون

لينكات برانيه 
موقع الفنان جورج البهجورى - بيت الفن 

فنانين تشكيليين
مواليد 1932
رسامين مصريين
رسامين كاريكاتير مصريين
اقباط
قناويه
ناس من نجع حمادى
ماكس بلانك

ماكس پلانك (اتولد يوم 23 ابريل 1858م - اتوفا 4 اكتوبر سنة 1947م) كان عالم فيزيا المانى مشهور. يعتبر ماكس هو مؤسس نظرية الكم (وهى اساس علم ميكانيكا الكم) و  علشان كده هو اهم علما الفيزياء فى القرن العشرين. بلانك حصل على جايزة نوبل سنة 1918م.

ولد بلانك فى كيل, هولستين والده ”جون جوليوس وليهلم بلانك“ من زوجته الاخرى ”ايما باتزيج“. اتعمد باسم كارل ارنست ماركس بلانك. مع كده,  لما وصل لسن عشر سنين اصبح توقيعه باسم ماكس و استخدم ده الاسم لباقى حياته.

نقلت عيلته لـ ميونيخ فى سنة 1867م, فى المدرسة تعلم على ايد الرياضى ”هيرمان موللر“ اللى درس له الفلك والميكانيكا و الرياضيات. تخرج بلانك فى سن السابعة عشر و كان موهوبا فى الموسيقي. كان يتلقى دروس غناء و ب بيانو و تشيلو و اورجان لكن رغم ده , فضل دراسة الفيزياء عن الموسيقي.

ماكس بلانك كان بيدرس فى جامعة كيل و جامعة بيرلين. بلانك كان عنده كثير من أصدقاءه العلماء: البرت اينشتاين و ”اوتو هان“ و ”ليز ميتنر“وصاحب قانون ثابت بلانك

مواليد 1858
وفيات 1947
علما
المان
واخدين جايزة نوبل
حليم الضبع

حليم عبد المسيح الضبع (4 مارس 1921 - 2 سبتمبر 2017) هو موسيقار مصرى يحمل الجنسية الأمريكية، مؤدي، عالم موسيقى الشعوب ومعلم موسيقى صاحب سيرة تمتد على مدى ستة عقود. حليم الضبع معروف بشكل خاص لعمله الطلائعى فى الموسيقى الالكترونية، لتأليفه فى سنة 1944 أول عمل للموسيقى الالكترونية على شريط موسيقى، وتحديدا حفل موسيقى صوتى الكتروني، ولاحقا لعمله المؤثر فى مركز موسيقى الحاسوب الالكترونية فى كولومبيا-برينستون بين نهايات الخمسينات وبدايات الستينات من القرن الماضى.

كان عايش مع مراته فى كينت بولاية اوهايو الامريكية و عنده تلات اولاد، اتوفى فى 2 سبتمبر 2017.

مواقع برانيه 
موقع الفنان حليم الضبع

شوف 
لستة المؤلفين الموسيقيين المصريين

مصادر 

 

مواليد 1921
وفيات 2017
ملحنين مصريين
موسيقيين مصريين
مؤلفين موسيقى كلاسيكية
مصريين عاشو فى امريكا
امريكان مصريين
اقباط
اقباط المهجر
اشخاص من محافظه اسيوط
ناس من ابوتيج
متعلمين فى جامعة القاهره
ضريبه

الضريبه هى الغرامه الماليه او هو فرض تانى على دافع الضريبه من الدوله او اللى يعادلها, و الفشل فى الدفع بيعاقب عليه القانون.

الضرايب بتتفرض بردو من الكيانات البديله عن الكيانات الوطنيه. الضرايب بتتكوّن من ضريبه مباشره و ضريبه مش-مباشره, و ممكن تتدفع زى فلوس او اللى يعادلها من الشغل. الضريبه ممكن تتعرّف بانها حموله بتتحط على الافراد او الممتلكات علشان تدعم الحكومه, الدفع بيتحدد من السُلطه التشريعيه. الضريبه مش دفع تطوّعى او تبرّع, لكن هيه مساهمه اجباريه, متحدده من السُلطه التشريعيه, و هيه اى مساهمه مفروضه من حكومه, سواء تحت اسم ”رسوم“, و ”جزيه“, و ”ضرايب مناسبات“, ”واجب“, ”اعانة“, ”مساعدة“, ”تزويد“ و أسامى تانيه...
]

سياسه
قانون
نيكولا تيسلا

نيكولا تسلا (باللغه الصيربى Никола Тесла) (اتولد فى 10 يوليو 1856م - مات فى 7 يناير 1943م) مخترع و عالم فيزيا و مهندس ميكانيكا و مهندس كهربا مشهور. دايما بيتأل عليه انه من اهم المساهمين فى ولادة الكهربا التجاريه (اللى احنا بستخدمها دلوقتى فى حياتنا اليوميه) و معروف لاختراعاته الثوريه الكبيره فى مجال الكهربا المغناطيسيه (الكهرومغناطيسية) فى اواخر القرن التسعتاشر و أوائل القرن العشرين. براءات اختراعاته و أعماله النظريه كونت الاساسات للتيار الكهربى المتقطع و انظمة القدره الكهربيه و محرك التيار المتقطع و حاجات تانيه كتير ساعدت فى توجيه و ارشاد البشريه لصنع الثوره الصناعية التانيه.

حياته 
اتولد فى عهد الامبراطورية النمساويه و بعد كده خد الجنسية الامريكية. بعد عرضه لفكرة الاتصالات اللاسلكية من فى الراديو فى سنه 1898م و بعد كونه القوه الموجهة لحرب التيارات و انتصاره فيها اتعرف فى امريكا كواحد من اعظم مهندسين الكهربا اللى اشتغلو فى امريكا. لكن نتيجة انه كان غريب الاطوار شويه فيه بعض الناس اعتبروه عالم مجنون.

توماس إديسون 
لما راح امريكا قابل توماس إديسون و اشتغل معاه فى مصنعه و لكن بعد كده سابه و بنى معمله الخاص و حصلت بينه و بين أديسون خناقات بالكلام نشرتها وسايل الاعلام المحلية ساعتها.

انجازات 

فى اسامى كتيرة طلعت على العالم ده زى: ابو الفيزيا, الرجل اللى اخترع القرن العشرين, القديس شفيع الكهربا الحديثه.

ساهم تسلا فى علوم كتيره و كان سابق لعصره زى علوم الروبوتيكس ا(الانسان الالى) و الريموت كنترول و الرادار و علوم الكومبيوتر و الفيزيا النووية  والفيزيا النظريه. فى سنة 1943م صدقت المحكمة العليا فى امريكا بان تسلا هو مخترع الراديو لان كان فيه جدال كبير من اللى اخترع الراديو نيكولا تسلا ولا دى فورست. انجازات و اختراعات كتيرة لتسلا بتستخدم دلوقتى و كمان فيه حبه بيستخدمو كتدعيم للعلوم المزيفه و نظريات الطباق الطايره و علوم التنجيم.نتيجة اعتراف العلما و الباحثين بيه وحدة قياس الحقل المغناطيسى B اتسمت وحدة تسلا على اسمه كمان فيه تأثير تسلا هو اسم تطبيق لنوع اخترعه من التوصيل الكهربى (نقل الطاقة الكهربية فى الفراغ و الماده مش بس انتاج الفولت من فى كوندكتور). جمعية مهندسين الكهربا و الالكترونيات آى تربيل إى(IEEE) اللى كان تسلا نايب رئيسها عملت جايزه على اسمه الجايزه دى بياخدها الافراد او الفرق اللى بيعملو اسهامات جامده فى انتاج و استغلال الطاقة الكهربية و بتُعتبر الجايزه دى ارفع و احسن جايزه فى مجال الطاقه الكهربيه.

لينكات برانيه

مصادر 

	

مواليد 1856
وفيات 1943
علما
نباتيين
مخترعين
صرب
علما امريكان
مسيحيين امريكان
مسيحيين
امريكان صرب
متعلمين فى جامعة كارلوڤا
دى تسايت

دى تسايت (بالالمانى:Die Zeit ، يعنى : الاوقات) هو جورنال المانى بيطلع كل اسبوع من مدينة هامبورج فى المانيا، و فيه ملخص لاهم احداث الاسبوع السياسيه و الاقتصاديه اللى حصلت فى اوروبا بشكل عام و اللى حصلت فى المانيا بشكل مخصوص.
بيصدر مع الجورنال كل اسبوع مجله تانيه بتناقش بالتفاصيل اهم القضايا السياسيه و الثقافيه و الاقتصاديه و بتبقى فى الغالب فيها تحليلات اعمق من اللى فى الجورنال نفسه.

الجورنال ليه منهج وسطى و بيشارك فيه نخبه من احسن الصحفيين و الكتاب الالمان و عشان كدا بيعتبر من اكتر الجرانيل المحترمه اللى بتقود العمل الصحفى فى المانيا.

مصادر 
 "Zeit, Die." Encyclopædia Britannica. Deluxe Edition. Chicago: Encyclopædia Britannica, 2008.

لينكات خارجيه 
 موقع الجورنال بالالمانى

جرانيل و مجلات المانيه
ياد



اليد (يداييم) 

يد و الجمع يداييم (بالعبرى:יד ، يعنى : ايد Hands) هى من الادوات اللى بيستعملها اليهود فى اقامة الشعاير بتاعة دينهم. اليد بتتعمل فى الغالب من الفضه و ساعات بيتعمل من الخشب او اى ماده تانيه ، و بيتكون من مجسم لايد صغيره و فيها صابع السبابه بيشاور لقدام.اليد بيستخدموها و هم بيقرو من التوراه عشان يشاورو على المكان او السطر اللى بيقروه ، و الهدف من استخدامها هو ان اللى بيقرا التوراه ما يلمسش المخطوط المقدس بايده او بصوابعه مباشرة و بكدا بيحفضوها من النجاسه.

كتير من اليداييم بيتعتبر تحف فنيه جميله بغض النظر عن وظيفتها الدينيه.

مصادر 

 "yed." Encyclopædia Britannica. Deluxe Edition. Chicago: Encyclopædia Britannica, 2008.

يهوديه
ابن الاثير

ابو الحسن على ابن الأثير ( الجزيره حوالى 1160 - 1234 ) ، مؤرخ اتولد فى الجزيره ( نواحى العراق دلوقتى ) و عاش فى الموصل و زار بغداد و الشام و القدس و بعد ما رجع الموصل اتفرغ للتأريخ و التأليف. أهم كتبه " الكامل فى التاريخ " اللى استوعب فيه خلاصة الكتب التاريخيه و بخاصة تاريخ الطبرى و رتبه على اساس السنين و الاماكن. اتطبع الكتاب ده فى ليدن فى هولندا سنة 1866 ، من كتبه التانيه " أسد الغابة فى معرفة الصحابة ". عاصر اجتياح المغول لبغداد و سقوط الخلافه العباسيه فيها وقال عن سقوط بغداد : " يا ليت امي لم تلدنى، و يا ليتنى مت قبل ده وكنت نسى منسى ".

مؤرخين
مواليد 1160
وفيات 1234
بارسلونا

بارسلونا او بارسلونا (كاتالانى و اسپانى:
Barcelona,
) هى العاصمة والمدينة الاكتر سكان فى منطقة الحكم الذاتى فى كاتالونيا

سكان 
بارسلونا تانى اكبر مدينة فى اسبانيا عدد سكانها 4.9 مليون . و رقم حداشر اكبر بلديه فى الاتحاد الأوروبى, والسادسه فى عدد السكان بين المناطق الحضريه فى الاتحاد الأوروبى بعد باريس, لندن, منطقة الراين و الرور, مدريد, و ميلانو.

جغرافيا 
بارسلونا على ساحل البحر المتوسط و مطار بارسلونا الدولى هو تانى اكبر مطار فى اسبانيا بعد مطار باراخاس فى مدريد (حوالى 30 مليون مسافر سنويا).

تاريخ 
بارسلونا اتأسست بوصفها مدينة رومانية و بقت عاصمة دوقية بارسلونا , بعد اندماج دوقية بارسلونا مع مملكة أراجون بارسلونا بقت واحدة من أهم المدن فى تاج أراجون.

جامعة بارسلونا 
جامعة بارسلونا هيا جامعه موجوده ف مدينة بارسلونا ف اسبانيا و بداياتهاكانت سنة 1450 ف عهد الفونسو الخامس ملك اراجون.

مصادر 

مدن اسبانيا
مناطق حكم ذاتى
انتويرب

انتويرپ ( Antwerpen, ;  Anvers, ) هى مدينة و بلديه فى بلچيكا و عاصمة مقاطعة انتويرپ فى فلاندر، واحدة من تلات مناطق فى بلچيكا.

مدن بلجيكا
كولكاتا

كولكاتا (بالانجليزى Kolkata بالبنغالى কলকাতা)هى عاصمة ولاية البنغال الغربى. بتقع فى شرق الهند على الضفة الشرقية من نهر هووجلى وهيا تالت اكبر مدينة فى الهند من ناحية عدد السكان.كانت كولكاتا عاصمة الهند لحد سنة 1911م. بتعانى كولكاتا من مشاكل التمدن المعروفه زى الفقر والتلوث وزحمة المرور.

اصل الاسم 
الاسم كولكاتا اصله جاى من اسم قرية كاليكاتا(Kalikata) من الثلات قرى(كاليكاتا Kalikata, سوتانوتى Sutanuti, جوڤيندابور Govindapur) اللى كانوا موجودين فى المنطقة قبل وصول الانجليز. وبرضه بيعُتبر الاسم نسخه من كلمة كاليكشترا(Kalikshetra)( اللى معناها ارض الالهه كالى কালীক্ষেত্র ).

الجو 
كولكاتا ليها جو حار جاف ورطب متوسط درجة الحراره السنوى 26.8 درجة مئوية, ومتوسط درجة الحرارةالشهرى هوا بين الـ 19درجة لـ 30 درجة مئوية. الصيف حار ورطب مع درجة حراره بين الـ 30 الى 40درجة مئوية فى اعلى معدلاته خلال شهر مايو و يونيه. الشتا مدته بتاع شهرين ونص احر شهر هو مايو واسقع شهر هوا يناير.

الاقتصاد 
كولكاتا بتعُتبر هيا محور البيزنس والتجارة والفلوس فى شرق الهند والولايات الشمالية كلها. فيها بورصة كولكاتا -تانى اكبر بورصة- فى الهند, وفيها مينا عسكرى وتجارى مهم. المدينة الوحيدة فى المنطقة اللى فيها مطار دولى, فيها عدد كبير من العماله الغير مؤهلة والنص مؤهله وكمان عدد كبير برضه من الناس اللى شغاله فى مجال تكنولوجيا المعلومات(الآى تى). حبة من الشركات الهندية الكبيرة مراكزها الرئيسية فى كولكاتا.

الديموجرافيا(عدد السكان وانواعهم) 
سكان كولكاتا اسمهم كولكاتايين فى سنة 2001م كان نعداد المدينة 4,580,544 بنى ادم,والتكتلات الحضرية كان عددها 13,216,546 بنى ادم. التخمينات دلوقتى لمشروع تعداد السكان لسنة 2009م بتقول ان عدد السكان هيكون حوالى 5,080,519 بنى ادم, نسبة الرجاله للستات هيا 928 ست لكل 1000 راجل. طبقا للتعداد 80% من عدد السكان هندوس, 18% مسلمين, 1% مسحيين, 1% چانيين.

الثقافة 
عُرفت كولكاتا بالاداب وميراثها الثورى الكبير من الفنون. لما كانت العاصمة كانت اصل ومكان الولادة للادب الهندى الحديث وافكاره الفنية. الكولكاتايين معروفين بتقديرهم الخاص للفنون والاداب والمدينة عادتها الترحيب بالمواهب الجديدة. للاسباب دى تعُتبر كالكوتا هيا العاصمة الثقافية للهند.

التعليم 
المدارس فى كولكاتا بتديرها مؤسسات خاصة او الحكومة, المدارس بتستخدم اللغة البنغالية أواللغة الانجليزية فى التعليم. فيه جامعات ومعاهد كتيرة فى كالكوتا زى:
 جامعة كولكاتا.
 جامعة بنغال للهندسة والعلوم.
 جامعة چادابور (معروفة بكلية الهندسة).
 كلية كولكاتا للطب.
 كلية الكنيسة الاسكتلندية.
 كلية سان اكزاڤير.
 معهد الاحصا الهندى.
 جامعة شرق البنغال الوطنية لعلوم المحاماة والقانون.
 معهد البحوث والهندسة البحرية.
 المعهد الهندى للعلوم الاجتماعية وادارة الاعمال.
ومعاهد وجامعات تانية كتير.

الرياضه 
اهم اللعبات الشعبية فى كالكوتا: كورة القدم و الكروكيت و الهوكى. كولكاتا من مراكز نشاط كورة القدم فى الهند. كولكاتا فيها استادات كبيرة زى استاد سالت لاك (Salt Lake Stadium ) اكبر تالت ملعب كورة قدم فى العالم من  عدد المتفرجين وكمان ستاد الكروكيت ايدن جاردينز(Eden Gardens) واحد من ستادين كروكيه فى العالم بيشليوه 100,000 متفرج.

مدن الهند
كنيسة البشاره

كنيسة البشاره (بالعبرى : כנסיית הבשורה ، بالعربى : كنيسة البشارة ، باليونانى : Εκκλησία του Ευαγγελισμού της Θεοτόκου) ، هى كنيسه فى الناصره ، فى شمال فلسطين حاليا.

كنيسة البشاره ويبسايت 
- Basilika nazareth Official Website

كنايس
ارنست رذرفورد

إرنست رذرفورد (اتولد فى 30 اغسطس 1871م - مات فى 19 اكتوبر 1937م) كان عالم فيزيا و كيميا نيوزلندى كبير جدا يُعتبر ابو الفيزيا النووية. اكتشف ان الذرات ليها شحنة موجبة متركزة فى نواة زغيرة جدا وعن طريق اكتشافه ده عمل النموذج الشهير : نموذج رذرفورد للذرة. رذرفورد خد جايزة نوبل فى الكيميا سنة 1908م.أرنست معروف بتجربته الشهيرة اللى قسم فيها الذرة سنة 1917م.

اتود رذرفورد فى مدينة نيلسون سنة 1871م واتعلم هناك وبعد كده دخل جامعة ويلنجتون واتخصص فى الرياضيات والفيزيا.

منحة دراسية 
بعد كده جاتله منحة دراسية فى جامعة كامبريدج فى انجلترا, بعد كده اشتغل فى معمل كافيندش تحت إشراف العالم الكبير جوزيف ثومسون مكتشف الإلكترون، و هناك اهتم بدراسة الأشعة اللى بتطلع من عنصر الراديوم.

كندا 
بعد كده راح كندا عشان يشتغل فى جامعة ماك جيل وهنالك عرف الحاجات اللى بتكون الاشعاع اللى بيخرج من عنصر الراديوم وهما تلات حاجات:
 أشعة ألغا: و هيا جسيمات موجبة الشحنة قصيرة المدى بتاعها قصير تتكون من نوات ذرة الهيليوم (اللى هيا 2 بروتون و 2 نيوترون) تنبعث من الجسم المشع وقت تحلل الذرات بتاعته.
 أشعة جاما: و هيا جسيمات سالبة الشحنة و مداها اكبر من أشعة ألفا. و بتتكون جسيمات بيتا من إلكترونات سريعة - سرعتها قريبة من سرعة الضوء- تنبعث من نواة الذرة بتطلع نتيجة تحلل نيوترونات النواة و هيا مش الالكترونات الخارجية اللى بتلف حوالين النواة.
 أشعة جاما: و هيا موجات كهرومغناطيسية تنبعث من الجسم المشع ليها تردد عالى و مداها كبير جداَ و ليها قدرة على النفاذ فى المواد لدرجة أنها تحتاج لكذا متر من الخرسانة عشان يوقفها.

ومع الاكتشافات الجامدة دى بيعتبر رذرفورد هوا واضع الاساس لنظرية النشاط الاشعاعى.

جامعة مانشستر 
ساب رذرفورد كندا عشان يرجع تانى لانجلترا لجامعة مانشستر سنة 1907. و هناك كمل بحوثه على المواد المشعة عمل سلسلة من التجارب عشان يدرس التصادم بين أشعة ألفا و العناصر المختلفة، وعن طريق التجارب دى عرفنا مكونات الذرة و وضع نموذج رذرفورد الذرى اللى شرح فيه تصور عام لشكل الذرة و بين أنها تتكون من نواة موجبة الشحنة و إلكترونات خارجية تدور حولها.

فى سنة م1919 ابتدا رذرفورد سلسلة تانية من التجارب حدف فيها أنوية ذرات العناصر بجسيمات ألفا فخلاها تتحول لعناصر تانية نتيجة تغير التركيب الذرى ليها. خد ارنست رذرفورد جايزة نوبل فى الكيميا سنة م1908 لجهوده فى مجال النشاط الإشعاعي، وخد كمان لقب "فارس" سنة 1914م. كمان كان رئيس معمل كافنديش بعد العالم جوزيف ثومسون، و خد لقب "بارون" سنة م1931 نتيجة اعماله العظيمة. كمان خد وسام فرنكلن سنة 1924 .

مات العالم إرنست رذرفورد سنة م1937 و كان عنده 66 سنة ومات فى كامبريدج.

مصادر 

مواليد 1871
وفيات 1937
علما
اكاديميين فى جامعة مانشستر
متعلمين فى جامعة كامبريدج
الجيش السورى

الجيش السورى هوا الجيش النظامى الرسمى العامل فى الجمهورية العربية السورية و بيخضع لامرة القائد الاعلى للقوات المسلحة و هوا نفسه رئيس الجموريه (حاليا الرئيس هوا بشار الاسد.).

حارب الجيش السورى جيش الاحتلال الاسرائيلى اكتر من مره فى حرب 1948 و حرب 1967 و حارب معاه الجيش المصرى و الاردنى و فى حرب 1973 و حرب 1982 فى لبنان.

الجيش السورى بيعتبر من اقوى الجيوش فى الشرق الاوسط، عدد قواته 315000 و قوات الاحتياط 200000, التجنيد فى سوريا الزامى لكل شاب مش وحيد و بقى عنده 18 سنة.

الدبابات السورية عددها اكتر من 5000 دبابة:

1000 دبابة تى 54.

1000 دبابة تى 55.

1000 دبابة تى 60.

2000 دبابة تى 72 مطورة.

عدد مش معروف من دبابات تى 80.

عدد مش معروف من دبابات تى 90 موجوده عند الحرس الجمهورى.

الجيش السورى عنده كمان عدد كبير من المدافع المنقوله و ذاتيه الحركه و المجنزرات و المدرعات.

و القوى الصاروخيه السوريه بتعتبر اقوى خامس قوه فى العالم و بيملك الجيش اعداد كبيره مش معروفه من الصواريخ اللى بيوصل مداها 700 كيلومتر و بتغطى كل مناطق اسرائيل اضافه لعدد من الصواريخ اللى بيزيد مداها عن 1000 كيلو متر.

مصادر 

سوريا
جيوش
بشار الاسد

بشار الاسد هوا رئيس الجمهوريه العربيه السوريه و الامين القطرى لحزب البعث الحاكم و القائد العام للجيش و القوات المسلحه السوريه و ابن الرئيس السورى السابق حافظ الاسد, وصل الحكم فى سوريا سنة 2000 بعد ما انتخبته القياده القطريه لحزب البعث الحاكم بعد ما اتوفى ابوه الرييس حافظ الاسد.

بشار الاسد دكتور عيون و اتخرج من جامعة دمشق و درس لفتره قصيره فى لندن و بعدين رجع لسوريا بعد وفاة اخوه الكبير باسل الاسد فى حادثة عربيه فى دمشق سنة 1994.

سيرته الذاتيه 
بشار الاسد اتولد يوم 11 سبتمبر سنة 1965, درس بشار الابتدائيه و الاعداديه و الثانويه فى دمشق و ايام دراسته بالمرحله الثانويه اتاثر بافكار حزب البعث و دخل منظمة اتحاد شبيبة الثوره و بعد ما خلص الثانويه درس الطب بجامعة دمشق و اتخصص طب عيون و سافر بريطانيا يكمل دراسته بطب العيون بس بعد وفاة اخوه الكبير باسل بحادث عربيه استدعاه ابوه من بريطانيا و دخل بشار الاسد الكلية الحربيه و اتخرج ظابط مدرعات بالحرس الجمهورى و بعديها خد شهادة ماجستير بالعلوم العسكريه من كلية الاركان السوريه و عينه ابوه عضو قيادة قطريه بحزب البعث الحاكم و سلمه ملف لبنان اللى كان ماسكه عبد الحليم خدام.

حكمه 

بشار الاسد بتربطه علاقات قويه مع موسكو و طهران و حركات المقاومه فى العالم العربى المناهضه لاسرائيل.

لينكات برانيه

مصادر 

 
رؤساء سوريا
ولاد رؤساء
عسكريين سوريين
شيعه سوريين
اشتراكيين
سوريين ضد الثورة السورية
تاج اراجون

تاج اراجون  هو مفهوم معناه وجود ملك واحد على مجموعة متنوعة من الممالك والاراضى , تاج اراجون اتشكل من فى اتحاد الاسر الحاكمة فی اربع ممالك مملكة اراجون و مقاطعة بارسلونا فی سنة 1137، و التالته مملكة ناڤارا ، و الرابعه مملكة البرتغال.

تاريخ 

اتاسست بارسلونا بوصفها مدينة رومانية و بقت عاصمة دوقية بارسلونا , بعد اندماج دوقية بارسلونا مع مملكة اراجون بارسلونا بقت واحدة من اهم المدن فى تاج اراجون. كانت مملكة اراجون عضو فى تاج اراجون مع مملكة ڤالنسيا و امارة كتالونيا

مكونات تاج اراجون 
 مملكة اراجون
 مملكة ڤالنسيا
 امارة كتالونيا
 بالما دى مايوركا

الاسترداد 
استرد المسيحيین الاماكن الكبيره فی جنوب اسبانيا فى القرن التلاتاشر ; كوردوبا فى 1236 و سيڨییا فى 1248 و فضل حكم المسلمين فى جرانادا باعتبارها دوله فى الجنوب.

التجاره 
توسع تاج اراجون باستخدام البحر فتح أسواق للصوف الاراجونى ومنسوجاته و منتجات اراجون الزراعيه ف كاتالونيا .كسب الاراجونيين مكاسب كبيره من عمليات استيراد الحبوب من سيسيليا و ساردينيا و التوابل والأصبغة والقطن من الشرق. و المنافع دى كلها سببت ازدهار أراجون فى القرن الاربعتاشر وأوائل الخمستاشر .

جزر الكنارى 
فى 1402 ، وبسبب التنافس مع البرتغال ابتدا تاج كاستییا لغزو جزر الكنارى اللى لحد الوقت ده كان عايش فيها شعب الجوانتشيس  احتلال جزر الكنارى قام بيه السادة النورمان الموالين للملك انريكى التالت ملك كاستییا. فى 1478 ابتدت المرحلة النهائية من غزو جزر الكنارى عملية الغزو كملت فى سنة 1496 و بقت الجزر من ساعتها تابعه للتاج الاسبانى.

فرناندو التانى 
مع صعود فرناندو الكاتوليكى للعرش خفت حدة التوترات الاجتماعية بعد اصدار فرناندو قرار التحكيم حكم جوادالوبى فى 21 ابريل 1486 اللى انهى الصراع بين الامراء والفلاحين والمزارعين ومربين الماشية فى مملكة اراجون بعد ضغوط من الحرب الاهلية امارة كتالونيا (1462-1472) لانهاء الاضطرابات الكاتالوينية فى المناطق الريفية. تم قبوله من جانب المزارعين و الامرا ، و حط حد للاقطاعية فى امتلاك الارض و "سوء المعاملة" .

الملوك الكاتوليك 

فى نهاية العصور الوسطى; وحد الملوك الكاتوليك (الملكة ايزابيل ملكة كاستيا والملك فرناندو التانى ملك اراجون) تاج كاستيا بزعامة مملكة كاستيا ، و عاصمتها فى توليدو مع تاج اراجون ، و عاصمته فى ساراجوسا ، فى مملكة اسبانيا الحديثة. و هزمو المسلمين فى مملكة جرانادا سنة 1492.

مصادر 

تاريخ اسبانيا
ممالك اسبانيا
العقبه

العقبه ، مينا على راس خليج العقبه دلوقتى فى جنوب غرب الاردن ، فى العصور الوسطى كان مينا مهم ، اتنازع الصليبيين و المصريين عليه لغاية ما بقى لمصر ، استولت عليه تركيا و بعد الحرب العالميه الاولى و هزيمة تركيا اتضم للحجاز ( 1917 - 1925 ) و بعدين ادمج فى الاردن ( 1925 ).

مصادر 

 
موانى
مدن الاردن
عشيره

العشيره وحده اجتماعيه بينحدر اعضائها من جد واحد بيتنسبو ليه بخط الذكور فى العشاير الابويه و خط الاناث فى العشاير الاموميه ، العشيره بتشمل عدد من الوحدات العائليه. الروابط العشيريه بتتعدى الحدود البيولوجيه و الواجبات و الالتزامات بتمتد لكل افراد العشيره مهما بعدت درجة القرابه. فى العاده فيه تابو ( تحريم ) الجواز بين افراد العشيره الواحده باستمدح العشاير العربيه اللى بتحبذ الجواز بين ولاد العمومه.

انثروبولوجيا
عرب
1478



مواليد 

 البابا كليمنت السابع

وفيات

اهم احداث السنه

مصادر
1535



وفيات 
 6 يوليه - توماس مور كاتب و قانونى انجليزى.

اهم احداث السنه

مصادر
كنيسة الروم الكاتوليك

الكنيسه الكاتوليكيه Catholic Church، معروفه كمان بكنيسه اللاتين الكاتوليك و كنيسة الرومان الكاتوليك و كنيسة روما ، هى اكبر الكنايس المسيحيه فى العالم. كنيسة الرومان الكاتوليك او اللاتين الكاتوليك اللى بتصلى بطقس لاتينى غير كنيسة الروم الملكيين الكاتوليك اللى بتصلى بطقس يونانى اللى هيا كنيسة كانت تبع الروم الملكيين الارثوذكس زى اليونان و تبعت الكاتوليك و اتسمت الروم الملكيين الكاتوليك

اتباع 
أتباع كنايس الكاتوليك أكتر من مليار ، أكتر من نص كل المسيحيين ، و أكتر من سدس سكان العالم ، أتباعها منتشرين فى نواحى العالم و بالذات فى جنوب اوروبا و امريكا اللاتينيه.

تنظيم 
بيعتبر الكاتوليك ان اسقف روما اللى هو بابا الفاتيكان هو خليفة القديس بطرس راس الكنيسه الكاتوليكيه. الفاتيكان هو المقر الرئيسى للكنيسه الكاتوليكيه.

الكنايس 
الكنيسه الكاتوليكيه هى مجموعه متحده من الكنايس. من الطوايف المسيحيه الكاتوليكيه زى:
 كنيسة اللاتين الكاتوليك
 كنيسة الروم الملكيين الكاتوليك
 كنيسة السريان الكاثوليك
 الكنيسه المارونيه
 كنيسه الكلدان الكاتوليك
 الكنيسه الاقباط الكاثوليك
 كنيسة الأرمن الكاتوليك
 كنيسة اللاتين فى القدس

الكنايس الكاتوليكيه الشرقيه

شوف كمان 
 ليستة رهبانيات الكنيسة الرومانية الكاثوليكية

لينكات برانيه

مصادر 

 
طوايف مسيحيه
عبد الرحمن بدوى

عبد الرحمن بدوى (17 فبراير 1917 - 25 يوليه 2002 ) كان استاذ اكاديمى و فيلسوف وجودى مصرى تأثرا بالوجوديين الأوروبيين و على رأسهم مارتن هايدجر و بيعتبره البعض أول فيلسوف وجودى مصرى ، عاش معظم حياته بره مصر بعد ما اختلف مع القاده بتوع ثورة 23 يوليه حوالين الديموقراطيه و اتهمهم بوأد التجربه الليبراليه فى مصر.

ليه تقريبا 200 كتاب حسب ( محمود أمين العالم ) فى حين قال واحد من ناشريه إن كتبه اللى نشرها تجاوزت 150 كتابا من كتابه الاولانى عن نيتشه اللى صدر عام 1939. وهو الأمر اللى يؤكده ابن أخيه محسن بدوي و هو بيقول فى موقعه الإلكتروني: بلغت أعمال الدكتور عبد الرحمن بدوي سواء المنشورة أو غير المنشورة نحو 150 كتاباً منها أعمال منشورة بالفرنسية، الإسبانية، الألمانية، الإنجليزية و العربية

و كان عضو فى حزب مصر الفتاة (1938-1940) بعدين عضوا فى اللجنة العليا للحزب الوطني الجديد (1944-1952)، وتم اختياره مع 50 شخصية، كعضو فى لجنة الدستور اللى كلفت فى يناير 1953 لكتابة دستور جديد،  اللى تم الانتهاء منه فى اغسطس 1954 لكن الدستور أهمل واستبدل بدستور سنة 1956

و فى عام 2000 نشر مذكراته فى كتاب ضخم من جزئين، وصل عدد صفحاته ل 768 صفحة، عند المؤسسة العربية للدراسات والنشر. وكان لنشر الكتاب صدى ضخم عند الكثير من المثقفين المصريين وذلك علشان بدوي هاجم الكثير ممن أعتبرهم المثقفين العرب رموزا للفكر كالشيخ محمد عبده، وعباس العقاد، وأحمد أمين، وزكي نجيب محمود، وتوفيق الحكيم، و علي الجارم، ومصطفى أمين وايميل بيرييه وغيرهم. كما هاجم بقوة النظام المصري وحكم جمال عبد الناصر موجها انتقادات شتى. وعلق على حجم المشاركة فى تشييع جنازة جمال عبد الناصر بأن ده "أمر عادي ولا يمت بصلة ل وجود علاقة حب بين المصريين وعبد الناصر"، مشيرا ل أن "هذه هيا طبيعة شعب هوايته المشي فى الجنازات". كما أتهم رموزا سياسية منها سعد زغلول بالعمالة للبريطانيين، وطه حسين بالعمالة للأجهزة الأمنية، وأعتبر الطلاب جواسيس على بعضهم البعض، مشيرا ل أن قيام عبد الناصر بتأميم قناة السويس كان سعيا بعد الشهرة

اشتغل مدرس فى جامعات الكويت و ايران و ليبيا و هناك اتحبس من غير محاكمه لانه اتكلم مع طلبته الليبيين عن الديموقراطيه .استقر من اول سنة 1975 فى فندق لوتسيا فى الحى اللاتينى فى باريس و مارجعش مصر اللى قبل وفاته بمده قصيره.اشتهر بدوى بلقب فيلسوف مصر و دا الوصف اللى اطلقه عليه استاذه طه حسين و هو بيناقش رسالة الدكتوراه بتاعته عن الزمن الوجودى.نشر بدوى اكتر من 120 كتاب و كانت افكاره بتدور حوالين التكامل التعايش اللى بين الاسلام و الغرب .اتتلمذ على ايده انيس منصور ، محمود امين العالم ، مصطفى سويف ، فؤاد زكريا. من اشهر كتبه و اكترهم اثاره للجدل من تاريخ الالحاد فى الاسلام (1945) ، شخصيات قلقة فى الاسلام (1946)

لينكات برانيه

مصادر 

مواليد 1917
وفيات 2002
فلاسفه مصريين
مفكرين مصريين
كتاب مصريين
مترجمين مصريين
دمايطه
ناس من فارسكور
متعلمين فى جامعة القاهره
جون كينيدى

چون فيتزجيرالد كينيدى John Fitzgerald Kennedy (بروكلين، امريكا، 29 مايو 1917 - دلاس، امريكا، 22 نوفمبر 1963)، رئيس الولايات المتحده الامريكيه رقم خمسه و تلاتين. حكم امريكا من يناير 1961 لغاية 22 نوفمبر 1963 بعد ما اتقتل فى ظروف غامضه و هو راكب عربيه مكشوفه فى مدينة دلاس فى ولاية تكساس فمات و هو عنده سته و اربعين سنه.

كيندى اتولد فى بروكلين فى 29 مايو 1917 و اتخرج من جامعة هارفارد و كان بينتمى للحزب الديموقراطى و حكم امريكا بعد الرئيس دوايت ايزنهاور فى فتره مضطربه و حرجه من الصراع بين المعسكر الغربى اللى بتقوده امريكا و المعسكر الشرقى اللى كان بيقوده الاتحاد السوفيتى و اللى اتعرف بـ "الحرب البارده".

ازمات 
فى عهده حصلت ازمه كبيره بين امريكا و الاتحاد السوفيتى بسبب كوبا اللى حطت صواريخ سوفيتيه على اراضيها فاتسبب الموضوع فى حدوث مواجهه بين امريكا و الاتحاد السوفيتى اعتبرها المحللين السياسيين اكبر ازمه كانت حاتسبب بداية حرب نوويه بين الطرفين. ازمة الصواريخ الكوبيه فى 8 اكتوبر 1962 و وصلت لذروتها فى 14 اكتوبر 1962 لما بينت طيارة تجسس امريكيه ان فيه قواعد صواريخ مبنيه فى كوبا. جون كيندى و ادارته ادارو الازمه لغاية ما خلصت فى 8 اكتوبر 1962 بعد ما اتوصل كيندى و السوفييت بوساطة يوثانث امين سنة الامم المتحده على ازالة الصواريخ الكوبيه بشرط ان امريكا تتعهد بانها مش حا تغزو كوبا و التخلص فى سريه من الصواريخ البالستيه.

من الأزمات االتانيه اللى واجها كيندى كانت ازمه اتعرفت باسم "أزمة خليج الخنازير". الأزمه دى كان سببها ان مجموعه من الكوبيين الهربانيين فى امريكا استقووا على حكم فيدل كاسترو و استخدمتهم امريكا لضرب نظام حكم كاسترو و انتهت العمليه بفشل كبير لأمريكا. عهد كنيدى شاف كمان بدايات بداية حرب ڤييتنام.

اغتياله 
اتقتل جون كيندى فى 22 نوفمبر 1963 برصاص بندقيه و هو فى زياره رسميه لمدينة دلاس فى ولاية تكساس و هو راكب عربيه مكشوفه مع مراته جاكلين كيندى و جون كنالى حاكم ولاية تكساس و مراته نيللى. و حصلت شكوك ان المخابرات الامريكيه سى اى ايه (CIA) كانت ورا الموضوع و اتقبض على واحد اسمه هارفى اوسولد و اتهم بقتل كيندى، لكن بعدها بيومين اتقتل هارفى على ايد راجل يهودى اسمه جاك روبى و اللى هو نفسه كمان بعدها بشويه عيى و مات قبل ما تتعاد محاكمته و فيه ناس اعتبرت موته مريب. اتوصلت لجنة وارن بتاعة ال اف بى اى (FBI) بعد دخليقات ان هارفى اوسولد قام بعملية القتل لوحده لكن لجنه تانيه اتوصلت لان العمليه كانت مؤامره ففضلت عمليه قتل كيندى غامضه.

بعد قتل جون كيندى اتولى حكم امريكا ليندون جونسون و اتجوزت ارملته جاكلين كيندى من المليونير اليونانى اوناسيس.

مصادر

مصادر 
 ماهر حسن، المصرى اليوم، مؤسسة المصرى اليوم للصحافة و النشر، عدد 1988، 22 نوفمبر 2009.

رؤساء امريكا
مواليد 1917
وفيات 1963
الحرب البارده
شخصيات الحزب الديمقراطى الامريكى
كاثوليك امريكان
مواليد فى بروكلاين (ماساتشوستس)
دارسين فى جامعة هارفارد
دارسين فى كلية لندن للاقتصاد
عباس العقاد

عباس محمود العقاد ( اسوان, مصر, 1889- القاهره,1964) اديب ومفكر و صحفى و شاعر مصرى

اتولد عباس العقاد فى اسوان فى جنوب مصر, لاب مصرى و والدته من اصول كرديه. و بعد ما خلص المدرسه الابتدائى اشتغل فى وظيفه كتابيه و بعدين سابها و اهتم بتثقيف نفسه بنفسه بالقرايه و اشتغل فى الصحافه. فى سنه 1916 نشر ديوان شعرى و بعد كده اتوالت مجموعاته الشعريه " وحى الاربعين ", و " هديه الكروان ", و " عابر سبيل ", و " اعاصير مغرب ". و فى سنه 1921 اصدر مع ابراهيم عبد القادر المازنى كتاب نقدى عنوانه " الديوان ".

انتاجه النثرى 
انتاج العقاد النثرى الاولانى غلب عليه طابع المقاله زى " الفصول ", و " مطالعات فى الكتب و الحياه ", و " مراجعات فى الاداب و الفنون ", و بعدين اتجه لكتابه سير اعلام الاسلام بطريقه رسم الشخصيات فكتب " عبقريه محمد ", و " عبقريه عمر ", و " عبقريه خالد " و غيرها, و كتب روايه واحده اسمها " ساره ", و بعدين اتجه للدين و الفلسفه فكتب " الله ", و " الفلسفه القرآنيه ", و دخل فى مجادلات مع المستشرقين و خصوم الاسلام فى " حقائق الاسلام و اباطيل خصومه ", و " ما يقال عن الاسلام ".

العقاد كان غزير الانتاج و كتب اكتر من تمانين مؤلف زائد مقالات كتيره. فى سنه 1936 كتب سيره الزعيم سعد زغلول. ظهرت عنه بحوث كتيره اهمها كتاب الفوه تلامذته و كتاب للدكتور شوقى ضيف اسمه " مع العقاد ".

رايه فى الادب و الفن العربى 

العقاد اعتبر الادب العربى متواضع و مش متحضر و فى رايه ان السبب فى كده هى البصمه الابديه اللى فى الادب العربى من ايام العصر الجاهلى. و لاحظ العقاد و انتقد غياب التراث الفنى فى مجال الفنون البصريه فى الثقافه العربيه, فالعرب قدمو زخارف هندسيه لكن ما قدموش حاجه تقريباً فى فنون العماره و البنا, ففى رايه ان الفن البصرى العربى بيتسم بالزخرفه لمجرد الزخرفه اللى مالهاش صله بالحياه.

معاركه 
اشتهر العقاد باسلوبه الجاف فى الكتابه و فى معامله الكتاب و المفكرين فى وقته, و دخل فى مناوشات فكريه مع عميد الادب طه حسين اللى قال عن العقاد انه هوه شخصياً ما بيفهمش اللى بيكتبه, و مع المفكر سلامه موسى اللى هاجمه العقاد بسبب دعوته للتطور و التمدين.

عباس محمود العقاد كان ليه موقف مشرف لما قامت حمله ضد المفكر على عبد الرازق و كتابه " الاسلام واصول الحكم " و دافع عن الحريه الفكريه و كتب فى جورنال " البلاغ " بتاريخ 20 يوليه 1925 مقاله بعنوان "روح الاستبداد فى القوانين و الآراء " قال فيها انه خايف تكون روح الاستبداد انتشرت بين جوانب من الراى العام فنست الناس ان الحريه الفكريه ليها حرمه و ان الباحثين ليهم حقوق".

كتب 

 عبقريه المسيح
 عبقريه محمد
 عبقريه عمر
 عبقريه خالد
 عبقريه علي
 الله جل جلاله
 روح عظيم (المهاتما غاندى)
 جحا الضاحك المضحك
 الله
 عبقريه الصديق
 عبقريه عثمان
 عبقريه خالد
 داعي السماء بلال
 الصديقه بنت الصديق
 ابو الشهداء
 عمرو بن العاص
 معاوية بن ابى سفيان
 فاطمه الزهراء
 الفاطميون
 حقائق الاسلام واباطيل خصومه
 الفلسفه القرآنية
 التفكير فريضه اسلامية
 مطلع النور
 الديمقراطيه فى الاسلام
 الانسان فى القرآن الكريم
 الاسلام فى القرن العشرين
 ما يقال عن الاسلام
 انا
 افيون الشعوب
 دى الشجرة
 غراميات العقاد
 حياه قلم
 سارة

لينكات

مصادر 
 مرسى سعد الدين, مصر اولاً (2), الاهرام, عدد 44934, 15 ديسمبر 2009
 الموسوعه الثقافيه, مؤسسه فرانكلين للطباعه والنشر, القاهره - نيو يورك 1972

مواليد 1889
وفيات 1964
كتاب مصريين
ادبا مصريين
شعرا مصريين
برلمانيين مصريين
ثوريين مصريين
مصريين اخدوا جايزه الدوله التقديريه
اسوانيه
ناس من مدينه اسوان
مفكرين
مفكرين مصريين
الريدانيه (القاهره)

ماتتلخبطش مع الريدانيه(قريه فى المنصوره)

الريدانيه كانت بستان كبير بناه ريدان الصقلى اللى كان بيشيل المظله على راس الخليفه الفاطمى العزيز بالله نزار بن المعز لدين الله و قتله الحاكم بأمر الله سنة 1003. الباحثين اتوصلو ان البستان ده كان موجود فى الصحرا اللى كانت موجوده على حدود شمال القاهره و كان العمران بينتهى عندها. اتسمى البستان و المنطقه الرمليه الفضا اللى كانت جنبه ببستان ريدان و بعدين بالريدانيه نسبه لريدان الصقلى. المنطقه الرمليه دى كانت بتمتد اياميها ما بين ميدان باب الحسينيه و المنطقه اللى فيها دلوقتى حى مصر الجديده. بيدخل فى حدود الريدانيه الوايلى الصغرى و حى العباسيه و المنطقه اللى على جناب شارع الخليفه المأمون و منشية البكرى و مصر الجديده. بقايا بستان ريدان فضلت موجوده فى الاراضى الزراعيه نواحى الوايلى الصغرى بره باب الحسينيه فى القاهره.

الريدانيه حصلت فيها معركه من اهم المعارك التاريخيه فى مصر بين جيش الاتراك العثمانليه اللى كان بيقوده سليم الاول و المماليك المصريه اللى كان بيقودهم السلطان طومان باى. اتعرفت المعركه دى بـ"معركة الريدانيه" و انتهت بإنتصار العثمانليه و احتلالهم مصر و تحويلها لولايه عثمانيه تابعه للأستانه بعد ما كانت دوله مستقله فى عصر الدوله المملوكيه.

المراجع 
 ابن تغرى: النجوم الزاهرة فى ملوك مصر و القاهرة، دار الكتب و الوثائق القومية، مركز تحقيق التراث، القاهرة 2005، ISBN 977-18-0373-5
 المقريزى: المواعظ و الاعتبار بذكر الخطط والآثار، مطبعة الادب، القاهرة 1968.

مصر
تاريخ مصر
القاهره
الصالحيه

الصالحيه النهارده قريه فى مركز فاقوس فى محافظة الشرقيه. اسمها بيتنسب للسلطان الصالح نجم الدين أيوب اللى بناها فى اول الرمل بين مصر و الشام سنة 1247 عشان تبقى نقطة تجمع للجيوش المصريه الطالعه ع الشام.

سبب التسميه

مشاهير

شوف كمان 
 شخصيات مصريه مشهوره

مصادر

لينكات برانيه

لينكات برانيه 
 

مدن مصريه
الشرقيه
قرى محافظة الشرقيه
جزر القمر

جزر القمر (الاسم الرسمى :الاتّحاد القمريّ ، بالفرنساوى :Union des Comores ، بالانجليزى: Union of the Comoros ) هى دوله مستقله متكونه من تلات جزر من الارخبيل القمرى القريب من ساحل افريقيا الشرقى. فى جزيره رابعه اسمها جزيرة مايوت بتقول جزر القمر انها تبعها بس لسه لحد دلوقتى واقعه تحت الاداره الفرنساويه.

شوف كمان 
 شعار جزر القمر

 
بلاد
بلاد الاتحاد الافريقى
دول اسلاميه
سينوت حنا

سينوت حنا باشا (1874 ،اسيوط - 1930 ) كان سياسى مصرى ليبرالى برز دوره بعد ثورة 1919 و كان واحد من الرفاق الخمسه اللى نفاهم الانجليز لجزيرة سيشيل مع سعد زغلول فى سبتمبر 1920 (سعد زغلول و رفاقه : سينوت حنا ، مكرم عبيد ، مصطفى النحاس ، فتح الله بركات و عاطف بركات).
نشر سلسله من المقالات المهمه تحت عنوان الوطنيه ديننا و الاستقلال حياتنا و كانت ليها دور كبير فى تدعيم نسيج الوحده بين المصريين من كل الديانات.
انضم للوفد المصرى سنة 1918 اللى كانت مهمته التفاوض مع الانجليز بهدف تحقيق الاستقلال لمصر ، انتخبوه عضو فى مجلس النواب المصرى سنة 1924.
اتصاب سينوت حنا لما افتدا بجسمه طعنه من سونكى بندقيه حاول واحد من العساكر انه يغتال بيها الزعيم الوفدى مصطفى النحاس و هما فى جوله مع بعض بالعربيه فى مدينة المنصوره.و بيتقال ان السونكى دا كان متسمم لان سينوت حنا مات بعد الطعنه بكام يوم.

نشاطه الوطنى 
مناضل من الطراز الأول حيث كان قريبًا من أوساط "الحزب الوطنى" ورئيسه مصطفى كامل حيث كان صديقًا شخصيا له. ابتعد عن هذا الحزب بعد وفاة مصطفى كامل مع ويصا واصف رئيس مجلس النواب وقلينى فهمى المؤسس والمشارك فى صحف الحزب الوطنى. وفى عام 1908م تعرف سينوت حنا على سعد زغلول باشا ثم توثقت العلاقات بينهما. وعندما وقع حادث اغتيال بطرس غالى باشا فى 20 فبراير عام 1910م كان سينوت حنا من العناصر البارزة التى حاولت أن يكون الحادث محصورا فى نطاق سياسى لا طائفى.

وعندما انعقد المؤتمر القبطى بأسيوط فى مارس 1911م وقف سينوت حنا وآخرون ضد الانقسام الطائفى ومع الوحدة الوطنية. وعندما افتتحت الجمعية الشرعية التى قامت بناء على دستور 1913م فى 22 يناير 1914م اُختير سينوت حنا عضوا معينا وكان سعد باشا زغلول الوكيل المنتخب لهذه الجمعية وانضم سينوت حنا إلى سعد باشا وحزب الوفد فى ديسمبر سنة 1918م، كما انضم إلى الوفد المسافر إلى باريس فى 8 إبريل عام 1919م وبقى قريبا من سعد زغلول حتى وفاته سنة 1927م، واستمرت علاقته بالوفد بزعامة مصطفى النحاس. وفى 8 يوليو سنة 1930م رافق سينوت حنا النحاس باشا فى رحلة إلى المنصورة حيث قام أحد المأجورين بمحاولة اغتيال النحاس ولكن الضربة القاتلة أصابت سينوت حنا الذى حاول التصدى للمعتدى.

وقد عُرف سينوت حنا باشا فى السياسة المصرية "بالمناضل الزاهد" لأنه لم يطمع فى وزارة أو منصب واكتفى بكتابة العديد من المقالات الوطنية. كما أنه كان شديد الحرص على الوحدة الوطنية وقد رفض الانضمام إلى "الحزب المصرى" الذى أسسه "اخنوخ فانوس" ليكون حزبا للأقباط وقد أثنت صحيفة "العلم" وهى من صحف "الحزب الوطنى" على وطنية سينوت حنا ودفاعه عن الوحدة الوطنية. هذا ولانجد أمامنا من تعليق إلا أمل تخليد تراث هؤلاء الوطنيين اللى ارتفعوا بمصر فوق معتقداتهم الدينية فكان الانتماء نقيًا لا يشوبه تعصب أو حزبية. وقد نرى فى تخليد ذكرى هؤلاء الأبطال القدوة لأجيال القرن الحادى والعشرين، خاصة والعالم يمر بثقافة التطرف والعنف.

مواليد 1874
وفيات 1930
سياسيين مصريين
ليبراليين مصريين
اشخاص من محافظه اسيوط
اقباط
البيرونى

ابو الريحان محمد ابن احمد بيرونىالمشهور بـ (البيرونى) ( مدينة خوارزم ، خراسان (توركمينيستان دلوقتى)، 5 سبتمبر 973 - غزنه (افغانيستان دلوقتى )، 13 ديسمبر 1048 )
كان فيلسوف و عالم ایرانى و واحد من اهم العقول فى زمنه و شخصيه مرموقه كان ليها دور كبير فى الفكر الاسلامى فى العصور الوسطى. البيرونى كان عنده معرفه بعدد كبير من اللغات اللى كانت منتشره ايامه زى التوركى و الفارسى و العبرى و السانسكريتى و السيريانى بالاضافه للعربى اللى كتب بيه معظم اعماله.غطى البيرونى بمؤلفاته عدد كبير من المعارف و العلوم و نبغ بشكل مخصوص فى الفلك ، الرياضيات ، علم قياس الزمن ، الفيزيا ، الطب ، و التاريخ .
اتواصل البيرونى مع الفيلسوف العظيم ابن سينا و حوالى سنة 1017 زار الهند و اهتم بدراسة حضارتها و ثقافتها و فى الاخر استقر فى مدينة غزنه فى افغانيستان و تناه هناك لحد اما مات. البيرونى كان مسلم بس كانت كمان عنده ميول لا-ادريه (اجنوستيه).

من اشهر الاعمال اللى كتبها البيرونى : الاثار الباقيه ، التفهيم ، القانون المسعودى ، تاريخ الهند و كتاب الصيدله.

مراجع 

مواليد 973
وفيات 1048
فرس
فلاسفه فرس
علما فرس
جليل البندارى

جليل البنداري كاتب وصحفي وناقد فني مصري شهير ,واحدا من ألمع الصحفيين وأكترهم شهره, كان سليط اللسان, الفنانة تحية كاريوكا كانت بتقول عنه انه (جليل) الادب واحنا ”بنداري“ عليه, من مواليد 1917 و اتوفي فى 29 نوفمبر 1968.

تم الكتب عديد من الاغاني لكتير من المطربين والمطربات قدمت السينما من تاليفة فيلم بمبه كشر أيضا كتب القصة ولة عديد من الكتب التقافية والادبية ، أشتهرت التسميات اللى كان يطلقها على الفنانين أو الاعمال الفنية فهو اللى اطلق على عبد الحليم حافظ لقب(العندليب الاسمر)، وعلى لقاء ام كلثوم ومحمد عبد الوهاب فى اغنية أنت عمري (لقاء السحاب).

كان واحدا من ألمع الصحفيين وأكثرهم شهرة علي مدي ما يقرب من أكثر من نصف قرن، وعرفه قراء اخبار اليوم جيدا بسبب تحريره لمئات المقالات والموضوعات الفنية، فهو أول من أطلق علي أم كلثوم 'معبد الحب'، وعبدالحليم 'جسر التنهدات' و هو جد المخرج السينمائي أحمد البنداري.

فيلموجرافيا 
    
تأليف
 وداد الغازية (1983) .... قصة
 بمبة كشر (1974) .... قصة
 شفيقة القبطية (1963) .... قصة
 لوعة الحب (1960) .... قصة
 العتبة الخضراء (1959) .... قصة و سيناريو و حوار
 ابو عيون جريئة (1958) .... قصة وحوار
 موعد مع ابليس (1955) .... مؤلف
 الأنسة حنفى (1954) .... قصة وسيناريو وحوار
 صورة الزفاف (1952) .... حوار
 العقل زينة (1950) .... حوار
 تح مصر (1948) .... حوار
 الشاطر حسن (1948) .... حوار
   
موسيقى
 صورة الزفاف (1952) .... تأليف الأغانى
 مبروك عليكى (1949) .... تأليف الأغانى
 المستقبل المجهول (1948) .... تأليف الأغانى
 الشاطر حسن (1948) .... تأليف الأغانى
 جف (1946) .... تأليف الأغانى
 شهر زاد (1946) .... تأليف الأغانى
 لأبرياء (1944) .... تأليف الأغانى
  
الانتاج
 موعد مع ابليس (1955) .... منتج
 الأنسة حنفى (1954) .... انتاج

مواليد 1917
وفيات 1968
صحفيين مصريين
كتاب مصريين
كتاب سيناريو مصريين
منتجين افلام مصريين
نقاد مصريين
احمد رامى

احمد رامى ( القاهره ، 1892 - القاهره ، 5 يونيه 1981 ) : كان شاعر مصرى

حياته 
احمد رامى اتولد سنه 1892 اتولد فى حى السيده زينب فى القاهره. دخل مدرسه المعلمين و اتخرج منها سنه 1914 و بعدها سافر باريس فى بعثه عشان يتعلم نظم الوثايق و المكتبات و اللغات الشرقيه و أخد شهاده فى المكتبات والوثايق من جامعه السوربون. درس فى فرنسا اللغه الفارسيه فى معهد اللغات الشرقيه وده ساعده فى ترجمه " رباعيات عمر الخيام " بعد كده. اتعين امين مكتبه دار الكتب المصريه و قدر يدخل التقنيات الحديثه اللى اتعلمها فى فرنسا فى تنظيم دار الكتب ، و بعدين اشتغل امين مكتبه فى عصبه الأمم كأمين مكتبه بعد أن ما انضمت مصر ليها، و رجع مصر سنه 1945 و اتعين مستشار للاذاعه المصريه، و بعد ما اشتغل فى الاذاعه تلت سنين اتعين نايب لرئيس دار الكتب المصريه.

من أهم اعماله 

 ديوان رامي بأجزائه الاربعه – اغاني رامي – غرام الشعراء – رباعيات الخيام

أغنياته لـ ام كلثوم 
منها:

 على بلد المحبوب 1935
 كيف مرت على هواك القلوب 1936
 افرح يا قلبى 1937
 النوم يداعب جفون حبيبي 1937
 فاكر لما كنت جنبى 1939
 أذكريني 1939
 يا ليله العيد 1939
 ياطول عذابى 1940
 هلت ليالى القمر 1942
 غلبت اصالح 1946
 غنى الربيع 1946
 ياللى كان يشجيك انينى 1949
 سهران لوحدى 1950
 يا ظالمنى 1951
 اغار من بنى ادم الجنوب 1954
 ذكريات 1955
 عودت عينى 1958
 دليلى احتار 1958
 هجرتك 1959
 رق الحبيب 1944
 حيرت قلبى معاك 1961
 أقبل الليل 1969
 جددت حبك ليه 1952
 انت الحب 1965
 رباعيات الخيام
 مصر التى فى خاطرى وفى دمى
 ياطول عذابى
 يامسهرنى

افلام 
ساهم فى ثلاثين فيلم سينمائي, اما بالتأليف او بالاغاني او بالحوار ، من أهمها:

 نشيد الأمل
 الورده البيضاء
 دموع الحب
 يحيا الحب
 عايدة
 دنانير
 وداد

مسرحيات 
كتب للمسرح مسرحية
 غرام الشعراء
 ترجم مسرحيه "سميراميس"
 ترجم كتاب "فى سبيل التاج" من فرانسوكوبيه" كما --212.118.118.18 06:17، 10 ديسمبر 2013 (يو تى سى)ترجم "شارلوت كورداي" لـ يوتسار, ترجم "رباعيات الخيام" و عددها 175 و كانت اول الترجمات العربيه عن الفرنسية
قدم لأم كلثوم 110 اغنية

جوايز 

 جايزه الدوله التقديريه سنه 1967
 وسام الفنون و العلوم
 وسام الكفاءه الفكريه من الطبقه الممتازه من الملك الحسن ملك المغرب
 درجه الدكتوراء الفخريه في الفنون

مراجع 

مواليد 1892
وفيات 1981
شعرا مصريين
مترجمين مصريين
مصريين اخدوا جايزه الدوله التقديريه
مصريين اتراك
قاهريين
ناس من حى السيده زينب
متعلمين فى جامعة پاريس